CELEX: 32019D0121
Language: da
Date: 2019-01-24 00:00:00
Title: Kommissionens gennemførelsesafgørelse (EU) 2019/121 af 24. januar 2019 om en foranstaltning truffet af Tyskland i henhold til Europa-Parlamentets og Rådets direktiv 2006/42/EF for at forbyde markedsføring af CNC-fræsemaskiner (model UMC750SS og UMC750) fremstillet af Haas Automation Europe N.V. (meddelt under nummer C(2019) 307) (EØS-relevant tekst.)

28.1.2019   
               
               
                  DA
               
               
                  Den Europæiske Unions Tidende
               
               
                  L 24/29
               
            
         KOMMISSIONENS GENNEMFØRELSESAFGØRELSE (EU) 2019/121
         af 24. januar 2019
         om en foranstaltning truffet af Tyskland i henhold til Europa-Parlamentets og Rådets direktiv 2006/42/EF for at forbyde markedsføring af CNC-fræsemaskiner (model UMC750SS og UMC750) fremstillet af Haas Automation Europe N.V.
         
            
               (meddelt under nummer C(2019) 307)
            
         
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv 2006/42/EF af 17. maj 2006 om maskiner og om ændring af direktiv 95/16/EF (1), særlig artikel 11, stk. 3, og
         ud fra følgende betragtninger:
         
                     (1)
                  
                  
                     Den 12. oktober 2017 informerede Tyskland Kommissionen om en beskyttelsesforanstaltning, der blev truffet den 12. september 2017 for at forbyde markedsføring af CNC-fræsemaskiner af modellerne UMC750SS og UMC750 (i det følgende benævnt »CNC-fræsemaskiner«), fremstillet af Haas Automation Europe N.V., Mercuriusstraat 28, 1930 Zaventem, Belgien (i det følgende benævnt »fabrikanten«).
                  
               
                     (2)
                  
                  
                     Tyskland traf foranstaltningen ud fra den betragtning, at CNC-fræsemaskinerne ikke var i overensstemmelse med de væsentlige sikkerheds- og sundhedskrav, der er fastsat i punkt 1.5.13 i bilag I til direktiv 2006/42/EF. Ifølge det væsentlige sikkerheds- og sundhedskrav i punkt 1.5.13 om emissioner af farlige materialer og stoffer skal maskiner være konstrueret og fremstillet således, at risici ved inhalering, indtagelse, kontakt med hud, øjne og slimhinder og optagelse gennem huden af farlige materialer og stoffer, som udvikles af maskinen, undgås. I denne forbindelse anførte Tyskland, at CNC-fræsemaskinerne udsendte dampe fra kølesmøremidler uden et udsugningssystem.
                  
               
                     (3)
                  
                  
                     Efter at have modtaget Tysklands meddelelse om beskyttelsesforanstaltningen indledte Kommissionen en høring af de berørte parter for at høre deres synspunkter. Kommissionen sendte et brev til fabrikanten den 24. april 2018. I sit svar af 27. april 2018 meddelte fabrikanten Kommissionen, at produkterne frivilligt ikke længere var markedsført i Tyskland, og at fabrikanten officielt havde afsluttet sagen med de tyske myndigheder.
                  
               
                     (4)
                  
                  
                     En undersøgelse af Tysklands begrundelse for beskyttelsesforanstaltningen, den foreliggende dokumentation og fabrikantens bemærkninger viser, at CNC-fræsemaskinerne ikke opfylder de væsentlige sikkerheds- og sundhedskrav, der er fastsat i punkt 1.5.13 i bilag I til direktiv 2006/42/EF. Denne mangel kan bringe personers sundhed og sikkerhed i fare.
                  
               
                     (5)
                  
                  
                     Den beskyttelsesforanstaltning, som Tyskland har truffet, bør derfor betragtes som berettiget —
                  
               VEDTAGET DENNE AFGØRELSE:
         
            Artikel 1
            Den foranstaltning, som Tyskland har truffet for at forbyde markedsføring af CNC-fræsemaskiner af modellerne UMC750SS og UMC750, fremstillet af Haas Automation Europe N.V., Mercuriusstraat 28, 1930 Zaventem, Belgien, er berettiget.
         
         
            Artikel 2
            Denne afgørelse er rettet til medlemsstaterne.
         
         
            Udfærdiget i Bruxelles, den 24. januar 2019.
            
               
                  På Kommissionens vegne
               
               Elżbieta BIEŃKOWSKA
               
                  Medlem af Kommissionen
               
            
         
         
            (1)  EUT L 157 af 9.6.2006, s. 24.